《七言次韵和次道十一月朔早朝》
宋代·沈遘

紫宸陛戟百重深，拜朔官仪列弁簪。旭日未全开宿霭，清风先弁敛群阴。

迩臣自识宵衣志，下士徒怀夙退心。虞氏致平犹有戒，愿闻歌载诵馀音。

作者简介：（1028—1067）杭州钱塘人，字文通。仁宗皇祐元年进士。历江宁府通判、知制诰、知杭州。明于吏治，令行禁止。召知开封府，迁龙图阁直学士，拜翰林学士、判流内铨。母亡既葬，庐墓下，服丧未竟而卒。有《西溪集》。